இறுதிக் கட்டமாக 1391-இல், துமாசிக்கின் மீது சியாம் படையெடுத்து வந்தது. அந்தப் படையெடுப்பில் பரமேஸ்வரா தோற்கடிக்கப் பட்டார். 1396-இல், அவர் மூவார் பகுதிக்குப் பின்வாங்கிச் சென்றார். மூவார் பகுதியில் "பியாவாக் பூசோக்" (அழுகிப் போன உடும்பு) எனும் ஓர் இடம் இருக்கிறது. அதற்கு அருகாமையில் "கோத்தா பூரோக்" எனும் மற்றோர் இடமும் இருக்கிறது. 

இந்த இரு இடங்களில் ஏதாவது ஓர் இடத்தில் தன்னுடைய புதிய அரசை உருவாக்கலாம் என்று பரமேஸ்வரா தீர்மானித்தார். நன்கு ஆராய்ந்து பார்த்ததில் அந்த இடங்கள் இரண்டுமே பரமேஸ்வராவுக்குப் பிடிக்கவில்லை. ஒரு புதிய அரசு அமைக்கப் பொருத்தமாகவும் அமையவில்லை. ஆகவே அவர் தொடர்ந்து வட திசையை நோக்கிப் பயணத்தை மேற்கொண்டார்.

ஆங்கிலோ-டச்சு உடன்படிக்கை
சியாம் படையெடுப்பு
டச்சுக்காரர்கள் ஆட்சி
மலாக்கா சுல்தானகம்